**KOTITALOUSOPETTAJAN KOULUTUKSEN PALAUTEKOONTI**

**050209 Päivi Palojoki**

Oppiaine vastaa oman alansa opetuksen ja opintosuoritusten laadusta, johon liittyy mm. opetussuunnitelmien laadinta, oppimistavoitteiden asettaminen ja oppimistulosten alakohtaiset arviointikriteerit ja -menetelmät.

**TOIMINNAN ARVIOINTI JA PALAUTETIETO**

**Mitä tietoa kerätään?**

1. **Hops?**

HOPS –opinnot liittyvät henkilökohtaiseen opintosuunnitteluun ja ne koostuvat kotitalousopettajan ja kotitaloustieteen koulutuksissa kahdesta erillisestä opintojaksosta, joista ensimmäinen suoritetaan kandidaattivaiheen opinnoissa ja toinen liittyy maisterivaiheen opintoihin. Ohessa kuvaukset koulutuksessa suoritettavien HOPS- opintojaksojen toteuttamisesta.

**62693 HOPS I / Orientoituminen yliopisto-opiskeluun ja opintojen**

**suunnittelu I, 1 op**

HOPS I ajoittuu 1. vuosikurssin ajalle ja opintojakson tavoitteena on saavuttaa valmiudet opintojen suunnitteluun, organisointiin ja toteutukseen Helsingin yliopistossa Kotitalous- ja käsityötieteiden laitoksella. Opintojakson suorittaminen edellyttää osallistumista tutoropettajan, tutoropiskelijoiden ja amanuenssin organisoimaan ohjaukseen ja infoihin. Opiskelija tuottaa myös oman henkilökohtaisen opintosuunnitelman tutkintonsa suorittamisesta. Opintojaksoon kuuluu yhteensä 7 kertaa; 6 kertaa syyslukukaudella I ja II periodissa 7.kerta kevätlukukaudella IV periodissa

1. kerta: amanuenssin info

- tutkintorakenne, opintokokonaisuudet, infopaketti

- Alma, Weboodi ja ulkoiset verkkosivut, pelisäännöt

2. kerta: ryhmäjaot

3. kerta: HOPS:in sisältö: mitä on henkilökohtainen opintojen suunnittelu ja mihin

sitä käytetään?

- työjärjestykset

4. kerta: kotitalouden opiskeleminen Helsingin yliopiston KKL:ssä

- tutkimusta, sisällön hallintaa ja pedagogiikkaa

5. kerta: työstetään syksyn työjärjestystä

- ohjausta pienryhmissä ATK-luokassa

6. kerta: työstetään koko maisterintutkinnon suunnitelma- ja seurantatiedostoa

- ohjausta pienryhmissä ATK-luokassa

7. kerta: seuranta- ja palautetilaisuus

- kevätlukukaudella IV periodissa

- palaute HOPS:in tekemisestä

- opiskeluvuoden opintojen arviointitilaisuus

**62793 Opintojen suunnittelu II, 1 op / 0.5 ov**

|  |  |
| --- | --- |
| **Suoritustavat** | Ennakkotehtävänä opintojaksolla on oman asiantuntijuuden kehittymisen esseen kirjoittaminen sekä opintosuunnitelman täydentäminen. Osallistuminen Helsingin yliopiston rekrytointipalvelujen luentoon Kotitalous- ja käsityötieteiden laitoksella ja asiantuntijuuden portfolion rakentaminen. Opintojakson voi suorittaa missä vaiheessa lukuvuotta tahansa. Luento järjestetään kerran lukukaudessa. Opintojakson alkaessa kandidaatin tutkinnon tulee olla suoritettu. |
| **Arviointi** | hyväksytty-hylätty |
| **Vastuuhenkilö** | Kurssin vastuuhenkilö on Vuokko Jarva, ohjausta antavat Miia Haveri ja Tiina Maavirta |
| **Lisätiedot** | **Ennakkotehtävä: essee ja opintosuunnitelman täydentäminen**  Ennakkotehtävänä kirjoitetaan essee, jossa kuvataan omaa kasvua asiantuntijuuteen. Kirjoituksessa reflektoidaan asiantuntijaosaamista, miten ja mitä kautta on siihen kasvanut, mistä se nyt rakentuu ja mihin tähdätään sen kehittämisessä tulevaisuudessa. Siinä myös analysoidaan asiantuntijuuden kehittymistä ja/tai sen esteitä opiskelu- ja työkokemusten, harrastusten ja muiden tärkeinä pidettävien tekijöiden valossa.  Esseen liitteeksi laaditaan työsuunnitelma, josta ilmenee, miten työstetään valmiiksi kesken olevat tai puuttuvat opintosuoritukset ja mitä konkreettisia järjestelyjä ne vaativat. Suunnitelma ja sen ajoitus tehdään opintojakso- ja suorituskohtaisesti ajoitettuna kahdelle vuodelle. Suunnitelmassa on myös hyvä ennakoida ainakin selvästi odotettavissa olevat hidasteet sekä sovittaa ja/tai venyttää aikataulu niiden mukaan (esimerkkeinä pitkät poissaolot vaikkapa töiden tai äitiysloman tms. takia).    **Helsingin yliopiston ura- ja rekrytointipalvelujen luento Kotitalous- ja käsityötieteiden laitoksella**  Luennolla käsitellään erilaisia työnhakuasiakirjoja sekä niiden laatimista. Luennolla opiskelijoita ohjataan itsetuntemuksen syventämiseen, omien vahvuuksien löytämiseen ja taitojen tunnistamiseen. Opiskelija saa ohjeita asiantuntijuusportfolion laatimiseen. Luento pidetään syksyllä ja keväällä lukukauden alussa ja toiseen tulee osallistua.    **Asiantuntijuusportfolion rakentaminen**  Asiantuntijuusportfolio sisältää tekijän oman profiilin, ansioluettelon, taitomatriisin, pohdinnan omasta opettajuudesta, opintorekisteriotteen ja näytteitä esim. työtodistukset, erityisosaamista kuvaavia raportteja, valokuvia, kandidaatin- tai pro gradu tutkielman tiivistelmän ja suunniteltuja opetuskokonaisuuksia. Asiantuntijuusportfolio toimii laatijansa työvälineenä erilaisia työnhakuasiakirjoja laadittaessa.  Portfolio laaditaan sähköiseen muotoon. Ura- ja rekrytointipalvelujen kouluttaja sekä opintojakson vastuuopettaja antavat palautetta laaditusta porfoliosta. |
| **Toteutus ja työtavat** | Osallistuminen kotitalousopettajan ja kotitaloustieteen koulutuksen osoittamaan opintojen ohjaukseen. Oman henkilökohtaisen opintosuunnitelman täydentäminen. |

1. **Etappi?**

Etappi muodostuu viidestä tarkistuspisteestä, tdk:n ohjeiden mukaan. Tarkistuspisteissä otetaan yhteyttä niihin opiskelijoihin, joilla ei ole kertynyt opiskelijarekisteriin edistymistavoitteen mukaista määrää opintopisteitä, tai jotka eivät ole suorittaneet tutkintoaan tavoiteajassa. Opintojen etenemistä tuetaan opintosuunnitelman ja ohjauksen keinoin. Etappijärjestelmän tarkistuspisteet ja niissä vaadittavat etenemistavoitteet ovat käyttäytymistieteellisen tiedekunnan osalta seuraavat:

KANDIDAATIN TUTKINTO

Etappi 1 1. lukuvuosi 25 op

Etappi 2 3. lukuvuosi 120 op

Etappi 3 4. lukuvuosi kandidaatin tutkinto

MAISTERIN TUTKINTO

Etappi 4 2. lukuvuosi 80 op

Etappi 5 3. lukuvuosi maisterin tutkinto

1. **Työelämä- ja urapalaute?**

Ei kerätä systemaattisesti. Perustuu opettaja- ja tutkijakunnan henkilökohtaiseen verkostoitumiseen.

1. **Valmistumispalaute?**

Mitä tarkoittaa? Palautetta valmistumisesta vai palautetta valmistuneilta?

Mikäli tarkoittaa valmistumisen yhteydessä kerättävän kyselylomakkeen vastauksia, siitä ei tule tietoa koulutuksiin. Tämä tietokatko vaatii korjaamista.

1. **Kurssipalautteiden yhteenvedot ja niiden vaikutukset?**

# Opiskelijapalaute

Opiskelijalähtöisyyden periaate tarkoittaa Helsingin yliopistossa sitä, että opiskelija on aktiivinen ja vastuullinen toimija sekä vaikuttaja yliopistoyhteisössä. Opiskelun laatua ja opiskelijan oikeusturvaa lisää se, että laitoksen opiskelu- ja opetuskäytännöt ovat tunnettuja ja dokumentoituja ja puutteesta on mahdollista antaa palautetta. Opiskelija vaikuttaa opetuksen laatuun laitoksella kerättävän ja hyödynnettävän opiskelijapalautteen kautta. Rakentavaan palautekäytäntöön kuuluu se, että palautteesta keskustellaan ja sen seurauksia on mahdollista arvioida.

Kotitalousopettajan ja kotitaloustieteen koulutuksen palautejärjestelmä on 3-osainen. Se koostuu seuraavista osista:   
  
**1. WebOodi: pääosalle opintojaksoista sähköinen palautelomake**-tiedekunnan yhteinen  
-opintojakso/kurssikohtainen   
  
**2. Jokainen vuosikurssi palauttaa kevätlukukaudella IV periodin aikana paperisen palautelomakkeen**-koulutuskohtainen   
-opintokokonaisuuspainotteinen  
-täytetään ja palautetaan viimeisellä tunnilla opettajan läsnäollessa   
-kesto ½  tuntia   
-käsitellään koulutuksen kokouksessa toukokuussa ja tehdään mahdolliset muutokset kursseihin palautteen pohjalta   
-palautteen yhteenveto ja mahdolliset kurssimuutokset:   
-informoidaan opiskelijoita seuraavan lukuvuoden alussa koulutuksen palautetilaisuudessa   
-Kurssit, joilla kyseinen palautelomake täytetään vuosikursseittain:  
1.vsk:       Orientoituminen yliopisto-opiskeluun ja opintojen suunnittelu   
2.vsk:       Suomalainen ruoka- ja tapakulttuuri  
3.vsk:       Ravitsemuskasvatus  
4.-5.vsk:  Graduseminaarit

**3. Opettajien omat kurssipalautekäytännöt: kurssikohtaisia**Kotitalous- ja käsityötieteiden laitoksen Toimintakäsikirjassa selvitetään laitoksen omaa palautejärjestelmää, suora osoite: <https://alma.helsinki.fi/doclink/100789>   
  
Käyttäytymistieteellisen tiedekunnan Alma-sivuille on koottu runsaasti tietoa opiskelijapalautteeseen, WebOodin palautejärjestelmään sekä erilaisiin tiedekunnassa hyödynnettäviin palautekäytäntöihin lliittyen. Ohessa sivujen suora osoite: <https://alma.helsinki.fi/doclink/104281>

1. **Koulutuksen oma tiedon keruu ja seuranta?**

Tuutorjäjestelmä ja opintoneuvona ja –ohjaus antaa palautetta myös koulutuksiin ja laitokselle muutostarpeista. Kotitalousopettajan koulutuksen opintoihin liittyvissä asioissa antavat ohjausta koulutuksen amanuenssi, osastosihteeri, sekä opettaja- ja opiskelijatuutorit.

**Amanuenssi** Irja-Liisa Unkuri on tavattavissa sopimuksen mukaan ( S10/308 puh. 09-19129781, irja-liisa.unkuri@helsinki.fi). Amanuenssin kanssa voi suunnitella henkilökohtaista opintosuunnitelmaa ja saada lisätietoja mm. pääaineen ja sivuaineen valinnasta, tutkinnon rakenteesta, opetusharjoittelusta, opintojen ajoituksesta sekä valmistumiseen liittyvistä kysymyksistä. Tapaamisesta voi sopia puhelimitse tai spostilla.

**Osastosihteeri** Marjo Partanen on tavattavissa sopimuksen mukaan (S10/307, puh. 191 29799). Osastosihteeriltä saat ohjausta kuulusteluihin ja opintojen rekisteröintiin liittyvissä kysymyksissä.

**Opettajatuutorina** lukuvuonna 2008-2009 toimii Marja Aulanko (S10/222, puh. 191

29794, marja.aulanko@helsinki.fi), vastaanotto sopimuksen mukaan.

**Opiskelijatuutoreina** lukuvuonna 2008-2009 toimivat tehtävään koulutetut

vanhemmat opiskelijat: Henna Jauho, Susanna Julku, Selma Karvonen ja Sanna Taajaranta.(etunimi.sukunimi@helsinki.fi). Opiskelijatuutorit järjestävät uusille opiskelijoille ensimmäisen opiskeluvuoden ajan pienryhmäohjausta, jonka tehtävänä on auttaa ja tukea uusia opiskelijoita opintojen alkuvaiheessa.

**Miten saatua palautetietoa analysoidaan ja hyödynnetään?**

**Opiskelijoilta kerätty lukuvuosikohtainen palaute:**

- Käsitellään koulutuksen kokouksessa toukokuussa ja tehdään mahdolliset muutokset kursseihin palautteen pohjalta. Palautteet käsittelee kolmijäseninen työryhmä, opetuksesta vastaava varajohtaja, lehtoreiden edustaja ja amanuenssi.   
- Palautteen yhteenveto ja mahdolliset kurssimuutokset käsitellään henkilökuntakokouksessa. Kokonaispalautteesta keskustellaan myös suunnittelupäivänä.   
- Informoidaan opiskelijoita seuraavan lukuvuoden alussa koulutuksen palautetilaisuudessa jossa opettajat kertovat mitä muutoksia palautteen perusteella on tehty. Opiskelijat ovat olleet tyytyväisiä ja kokeneet osallistumismahdollisuuksiensa lisääntyneen.

Jokainen opettaja vastaa omien kurssiensa kehittämisestä saadun palautteen pohjalta.

Laitoksen sisäistä mentorointia saatavilla tarvittaessa.

**Mitä muuta tietoa tarvitaan opetuksen kehittämisen tueksi?**

**- Tiedon kulku molempiin suuntiin, esimerkiksi kotitalousopettajakoulutuksen Hops-käsikirja on Almassa opiskelijoiden ja opettajien käytössä:** Tämä HOPS -käsikirja on tarkoitettu palvelemaan kotitalousopettajan ja kotitaloustieteen koulutuksessa opiskelevia koko opiskelun ajan. Tavoitteena on, että kirja tarjoaa opintojen sujumiseen liittyviä hyödyllisiä tietoja ja käytännön ohjeita tutkinnon suorittamisen kaikissa vaiheissa.

Luvussa 2 käsitellään yliopisto-opiskelijalle tarkoitettuja yleisiä palveluja Helsingin yliopistossa. Kirjan luvut 3-9 käsittelevät kotitalousopettajan ja kotitaloustieteen koulutuksissa opiskelevien opintoasioita. Opasta päivitetään säännöllisesti. Mikäli oppaan tiedot ovat ristiriidassa tiedekuntaneuvoston hyväksymien pysyväismääräysten tai tutkintovaatimusten kanssa, menevät em. asiakirjat tämän oppaan edelle. Lukuvuonna 2008 - 2009 järjestettävän opetuksen tietojen osalta muutokset ovat mahdollisia ja ajantasaiset tiedot löytyvät varmimmin WebOodista, wwww.helsinki.fi/weboodi.

**Vastuutahot, tehtäväjako?**

esim: Oppiainevastaava?; Koulutuksen/koulutusohjelman johtaja / vastaava?; Opetuksen kehittämisryhmä?

- Koulutuksen kokoukset ovat foorumi jossa yhteisesti keskustellaan opetuksen kehittämisestä. Koulutuksenjohtaja ja amanuenssi yhdessä opetuksesta vastaavan varajohtajan kanssa koordinoivat opetuksen kehittämistä.

**Aikataulu?**

esim: Opetussuunnitelmatyön mukainen vuosikello?; laitoksen palauteyhteenvedot osaksi opetussuunnitelmatyötä?

Lukuvuoden rytmi: keväällä kerätty palaute vaikuttaa seuraavan lukuvuoden järjestelyihin.